b'\n_START_ARTICLE_\nPalio v Sieni\n_START_PARAGRAPH_\nPalio v Sieni (italijansko: Palio delle contrade), je svetovno znan in najbolj obiskan palio v Italiji, tradicionalna konjska dirka, ki se odvija v Sieni dvakrat letno, 2. julija in 16. avgusta. Dirka ima svoje korenine in pravila \xc5\xa1e iz srednjega veka, v njej pa se za trak (italijansko: palio) pomeri deset jezdecev, ki zastopajo eno od posameznih kontrad ali mestnih \xc4\x8detrti. Te imajo svoje ime, grb in himno \xc5\xa1e iz obdobja srednjeve\xc5\xa1kih voja\xc5\xa1kih organizacij.\n_START_SECTION_\nPalio\n_START_PARAGRAPH_\nPriprave in praznovanje trajajo teden dni. Vsak izmed desetih jezdecev na tekmi zastopa eno izmed sedemnajstih kontrad. Konjska dirka poteka na neosedlanih konjih okoli trga Campo in traja 90 sekund. Dirko si je mogo\xc4\x8de ogledati s sredine Campa brezpla\xc4\x8dno ali pa kupiti vstopnico za sede\xc5\xbe (nekaj mesecev vnaprej) v lokalih okoli trga.'